## La Generalitat i la Unió de Periodistes Valencians col·laboren en la realització d’activitats i cursos de formació per a professionals del periodisme

*** El director general de Comunicació i Promoció Institucional i el president de la Unió de Periodistes Valencians han subscrit el conveni que articula esta col·laboració**

La Generalitat, a través de Presidència, col·labora amb la Unió de Periodistes Valencians per a ajudar a la realització d’activitats que proporcionen visibilitat a la professió periodística mitjançant jornades, fòrums, debats, esdeveniments, publicacions i cursos de formació.

Entre les activitats que es desenrotllaran, destaca l’actualització de l’Agenda de la Comunicació, l’organització de l’entrega dels Premis ‘Llibertat d’Expressió’ i la realització de cursos de formació per a facilitar l’adaptació de periodistes i fotoperiodistes a les noves ferramentes en l’entorn de la comunicació.

Amb este objectiu, el director general de Comunicació i Promoció Institucional, Francisco González, i el president de la Unió de Periodistes Valencians, Vicent Ferrer Marco, han subscrit el conveni que articula esta col·laboració.

Fecha: 02/09/2025